রোদেলা নীলাকে নবীন লেখক হিসেবে তুলনা করাটা বোধ হয় আপনার অনবধান বশতঃ শব্দচয়ন। শুধুমাত্র ব্লগে লেখা নিয়ে কাউকে নবীন কিংবা প্রবীণ হিসেবে চিহ্নিত করা বোধকরি যুক্তিযুক্ত নয়। লেখা পড়ে লেখককে মূল্যায়ন করা উচিত। যেমন ধরুন- আমি ১৯৭৭ সালে তৎকালিন বাংলাদেশ বেতারে ‘কলকাকলী’ অনুষ্ঠানে ছড়া লেখার মাধ্যমে লেখালেখির জগতে প্রবেশ করেছি। এরপর স্থানীয় লিটল ম্যাগ সহ জাতীয় পত্রিকায় লিখেছি, 1992 সালে স্থানীয় একটি সাপ্তাহিক পত্রিকার বার্তা সম্পাদনা, ১৯৯৪-৯৬ অপর একটি দৈনিক পত্রিকার নির্বাহী সম্পাদক, ১৯৯৬-২০০০ সাল পর্যন্ত চট্রগ্রামের আজাদী এবং জাতীয় দৈনিক পত্রিকা ‘দৈনিক আজকের আওয়াজ ‘ এর বন্দর প্রতিনিধি, শিক্ষা ও শিক্ষাঙ্গণ বিষয়ক ম্যাগাজিন ‘বিশ্ববিদ্যালয় ক্যাম্পাস’ এর বিভাগীয় সম্পাদক, ঢাকা থেকে প্রকাশিত লক্ষীপুর বার্তার সহকারি সম্পাদক, বেতার মঞ্চ টিভির জন্যে কম লিখিনি। আমার প্রকাশিত দুটো নাট্যগ্রন্থ রয়েছে, দুটি চলচ্চিত্রের চিত্রনাট্য, ৩০টিরও অধিক টিভি নাটক, শতাধিক গান, বেশ কিছু কবিতা, 5 টি টিভি সিরিয়াল, দুটি উপন্যাস (প্রকাশের অপেক্ষায়) এখন আমাকে নবীন বলবেন, প্রবীণ নাকি মধ্যম বলবেন।